सीतापुर। गर्मी शुरू होते ही जिले में डायरिया का प्रकोप बढ़ने लगा है। अलग-अलग स्थानों पर डायरिया की चपेट में आकर 15 बच्चों समेत 30 लोग बीमार हो गए। बीमार लोगों को जिला अस्पताल समेत अन्य प्राइवेट अस्पतालों में भर्ती कराया गया है। सबसे बड़ी बात तो यह है कि अधिकतर दुध मुंहे बच्चे डायरिया की चपेट में आ रहे हैं। डॉक्टरों का कहना है कि ऐसा गर्मी के प्रकोप के कारण हो रहा है। रामकोट के लोधौरा निवासी दिलीप के पुत्र शहजल (4) को उल्टी-दस्त होने लगे। परिवार के सदस्यों ने उसे जिला अस्पताल में दिखाया। यहां पर डॉक्टर ने बच्चे को डायरिया की चपेट में आना बताते हुए भर्ती कर लिया।